Diari Oficial de la Generalitat Valenciana


Sumari del DOGV 7718, del 12-02-2016 (2016/802)

RESOLUCIÓ de 25 de gener de 2016, de la Subdirecció General de Relacions Laborals, per la qual es disposa el registre i publicació de l'acord pel qual es modifica el text del conveni col·lectiu de l'empresa Grupo G Protección y Seguridad, SA. (Codi: 37998431592207).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/802


Data del document
:   25-01-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 25 de gener de 2016, de la Subdirecció General de Relacions Laborals, per la qual es disposa el registre i publicació de l'acord pel qual es modifica el text del conveni col·lectiu de l'empresa Grupo G Protección y Seguridad, SA. (Codi: 05078589344983). [2016/802]  
Vist l'acord pel qual es modifiquen els articles 32 punt 1 i 52 punt 2 del conveni col·lectiu de l'empresa Grupo G Protección y Seguridad, SA, subscrit, d'una part, per representants de l'empresa, i per part dels treballadors, per membres de la representació unitària, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article 51.1 de l'Estatut d'Autonomia de la Comunitat Valenciana, en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i en l'article 4.3 de l'Orde 37/2010, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
Segon  
Disposar la seua publicació en el Diari Oficial de la Comunitat Valenciana.  
  
València, 25 de gener de 2016.- El subdirector general de Relacions Laborals: Juan Ignacio Soler Tormo.  
  
  
  
ANNEX I  
  
A València, a 22 de desembre de 2015, a les 11.00 hores, reunits d'una banda, la representació empresarial i, d'una altra, la social, amb motiu de la negociació sobre els articulats del Conveni col·lectiu de l'empresa Grupo G Protección y Seguridad, SA, en matèria de jornada anual de treball i gratificació de beneficis per a l'anualitat 2016, i després de les reunions mantingudes a aquest efecte, ambdós parts  
  
ACORDEN  
1r. Donar per concloses les negociacions i, per tant, aprovar per majoria de tots els seus components la nova redacció del número 1 de l'article 32 i del número 2 de l'article 52 del conveni col·lectiu de l'empresa Grupo G Protección y Seguridad, SA, per a l'anualitat 2016, el text final del qual s'adjunta a la present acta, com a annex.  
2n. Es comprometen a traslladar del present text a l'autoritat laboral competent en compliment de l'article 90 de l'Estatut dels Treballadors per al seu depòsit, registre i publicitat.  
I en prova de tot això i de conformitat amb allò que s'ha exposat, firmen tots els presents, membres de la comissió.  
En el lloc i la data de l'encapçalament.  
David García Galera Valero  
Salvador Martínez  
José García Yeves  
Ana Sáez Alemany  
Juan Carlos De Lorenzo Hernández  
José Enrique Martín Bernat  
  
  
ANNEX II  
Nova redacció acordada del número 1   
de l'article 32 i del número 2 de l'article 52  
  
Article 32. Jornada de treball i distribució del temps de treball  
1. La jornada de treball per a l'any 2016 serà de 1.820 hores anuals de treball efectiu en còmput anual distribuïdes mensualment a raó de multiplicar el nombre de dies naturals del mes per 5,449 (hores), sense perjuí de la distribució irregular de la dita jornada mensual que s'especifica en l'apartat següent. Per als anys 2017 i següents, la jornada anual mínima serà de 1.782 hores, deixant la seua determinació definitiva a l'acord que s'aconseguisca entre la representació dels treballadors i l'empresa. No obstant això, aquells treballadors que van realitzar una jornada anual de 1.782 hores a causa de la consideració de condició més beneficiosa, com a conseqüència de la concessió d'aquesta per l'empresa o per un altre títol (conveni col·lectiu sectorial, sentència, etc?), no els serà aplicable aquest increment de jornada.  
  
  
Article 52. Complement de venciment superior al mes  
2. Gratificació de beneficis: l'import d'aquesta gratificació per a tots els treballadors contractats a jornada completa i per a totes les categories professionals serà de set-cents cinquanta-dos euros. La participació en beneficis es meritarà anualment de l'1 de gener al 31 de desembre, i s'abonarà, per anys vençuts, entre el 13 i el 15 de març de l'any següent. Els treballadors que el 31 de desembre porten menys d'un any al servei de l'empresa o que cessen durant l'any tindran dret igualment a percebre la part proporcional corresponent al temps treballat, ja que la seua meritació es computarà per anys naturals. No obstant això, aquells treballadors que van percebre la gratificació de beneficis en l'import estipulat en l'article 71.2 del conveni col·lectiu estatal per a les empreses de seguretat a causa de la consideració de condició més beneficiosa, com a conseqüència de la concessió d'aquesta per l'empresa o per un altre títol (conveni col·lectiu sectorial, sentència, etc?), no els serà aplicable l'import ací pactat.